

**प्रेस विज्ञप्ति**

**आईआईएम अहमदाबाद ने स्प्रिंगबोर्ड के संस्थापक पारुल गुप्ता की मेजबानी की**

**जुलाई 10, 2018 | अहमदाबाद:** आईआईएम अहमदाबाद के उद्यमशीलता क्लब **एंत्रे,** और  नवप्रवर्तन, ऊष्मायन एवं उद्यमिता केंद्र (**सीआईआईई**) ने 'स्प्रिंगबोर्ड' की सह-संस्थापक पारुल गुप्ता के एक व्याख्यान सत्र का आयोजन किया, जो अमेरिका की सिलिकॉन वैली के आधार पर बना शिक्षा प्रौद्योगिकी (एडटेक) स्टार्टअप है। यह सत्र एंत्रे और सीआईआईई की **एचटीएसएएस 3.0** व्याख्यान श्रृंखला का हिस्सा था।

आईआईटी बॉम्बे में अपनी स्नातक की डिग्री पूरी करके इलेक्ट्रॉनिक्स में मास्टर्स करने के बाद, पारुल कैलिफोर्निया विश्वविद्यालय, लॉस एंजेलस (यूसीएलए) में आगे संचार इंजीनियरिंग पूरी करने के लिए चली गई थीं। इन्होंने कुछ वर्षों तक आईबीएम में काम किया, इसके बाद अपनी नौकरी छोड़ दी और स्प्रिंगबोर्ड की स्थापना की, जो एक एडटेक स्टार्टअप है। जब इनसे पूछा गया कि आपने स्टार्टअप शुरू करने के लिए इस जगह का चयन क्यों किया, तो जवाब दिया कि, "मुझे एहसास हुआ कि एडटेक बाजार में एक बड़ा गैप था क्योंकि लोगों के लिए सीखने के सही पाठ्यक्रमों को ढूँढ़ना मुश्किल है जो उनकी जरूरतों को पूरा करेंगे। तभी मैंने 'ऑनलाइन पाठ्यक्रम खोज मंच' (ऑनलाइन कोर्स डिस्कवरी प्लैटफ़ॉर्म) के साथ बढ़ने का फैसला किया। हम शुरुआत से ही स्पष्ट थे कि केवल सामग्री ही शिक्षण नहीं है।" स्प्रिंगबोर्ड उपयोगकर्ताओं की जरूरतों के आधार पर एक पूरा पाठ्यक्रम बनाता है। इसके कार्यक्रम विशिष्ट कौशल के प्रति लक्षित होते हैं।

स्प्रिंगबोर्ड की एक महत्वपूर्ण विशेषता उनके पाठ्यक्रमों में लागू किया परामर्श कार्यक्रम और कोर्स पूरा होने के बाद नौकरी के अवसरों में सहायता प्रदान करना है। परामर्श कार्यक्रम उपयोगकर्ताओं को सलाहकारों के साथ आमने-सामने इंटरैक्शन की सुविधा देता है, जो अपने संबंधित डोमेन में विशेषज्ञ होते हैं। पाठ्यक्रम शुल्क का एक-तिहाई हिस्सा इन परामर्श सेवाओं में जाता है। इसलिए, कुछ लोग एक सलाहकार होने के नाते राजस्व स्रोत प्राप्त करते हैं, जबकि अन्य परामर्शक अंशकालिक कार्य करते हैं।

स्प्रिंगबोर्ड में वर्तमान में लगभग 50 कर्मचारी हैं और आगे बढ़ रहे हैं। हाल ही में, इस फ़र्म ने 9 मिलियन डॉलर की धनराशि जुटाई, जिसका उपयोग इस कारोबार को तेज़ी से बढ़ाने के लिए करने की योजना है। कंपनी के भविष्य के बारे में बात करते हुए पारुल गुप्ता ने कहा, "मेरे पास वर्चुअल रियलिटी (वीआर-आभासी वास्तविकता) और ऑगमेंटेड रियलिटी (एआर-संवर्धित वास्तविकता) के साथ शिक्षण को एकीकृत करने के कुछ विचार हैं। वर्चुअल क्लासरूम जो लाइव इंटरैक्शन प्रदान कर सकते हैं, वे उपयोगकर्ताओं को शिक्षा पर ध्यान केंद्रित करके बेहतर अनुभव प्रदान करेंगे। यही एक ऐसा क्षेत्र है जहाँ हम भविष्य में काम करना चाहते हैं।"

- विषयांत -

**भारतीय प्रबंधन संस्थान अहमदाबाद (आईआईएमए) के बारे में :-**

सन् 1961 में स्थापित, भारतीय प्रबंधन संस्थान, अहमदाबाद (आईआईएमए) प्रबंधन शिक्षा में उत्कृष्टता के लिए विश्व स्तर पर प्रसिद्ध है। दुनिया के शीर्ष प्रबंधन स्कूलों में से एक, आईआईएमए उद्यमों के अग्रणियों को शिक्षित करता है।

संस्थान की सामरिक प्राथमिकताओं में : शिक्षाविदों, व्यवसायियों, पूर्वछात्रों और समुदाय समेत अपने विभिन्न वांछित क्षेत्रों के साथ संबंध मजबूत करना; विस्तार, स्वायत्तता, और टीमवर्क के उच्च प्रदर्शन के लिए काम के माहौल को पोषित करना; और गुणवत्ता में सुधार के साथ सामरिक विकास शामिल हैं।

प्रमुख कार्यक्रम स्नातकोत्तर प्रबंधन कार्यक्रम (पोस्ट ग्रेजुएट प्रोग्राम-पीजीपी) प्रबंधन रैंकिंग-2017 में फाइनेंशियल टाइम्स मास्टर्स में 21वेँ स्थान पर है। फाइनेंशियल टाइम्स के ग्लोबल एमबीए रैंकिंग 2017 के अनुसार, आईआईएमए के पोस्ट ग्रेजुएट प्रोग्राम फॉर एक्जीक्यूटिव्स (पीजीपीएक्स) को दुनिया में 29वें स्थान पर रखा गया है। आईआईएमए को भारत सरकार के मानव संसाधन एवं विकास मंत्रालय के राष्ट्रीय संस्थानगत रैंकिंग फ्रैमवर्क (एनआईआरएफ़) में प्रथम स्थान दिया गया है। खाद्य एवं कृषि-व्यवसाय प्रबंधन (पीजीपी-एफएबीएम) में स्नातकोत्तर कार्यक्रम को फ्रांस के एड्युनिवर्सल मास्टर्स रैंकिंग 2018 में प्रथम रैंक दिया गया है।

**मीडिया प्रश्नों के लिए, कृपया संपर्क करें :**

|  |  |
| --- | --- |
| **रघुराम वी**मीडिया सचिव (छात्र) भारतीय प्रबंध संस्थान अहमदाबाद दूरभाष : (सेल) +91-9800172995ईमेल : p17vraghuram@iima.ac.in  | मिथिला हेगडे बाह्य मीडिया संपर्क (छात्र) भारतीय प्रबंध संस्थान अहमदाबाद दूरभाष : (सेल) +91- 9740499011ईमेल : p17mithilah@iima.ac.in  |